În San Francisco, pe urmele Sfântului loan Maximovici - 
“ Apostolul Pavel al zilelor noastre” 
(s.v. 19 iunie / s.n. 02 iulie) 


Sfântul ierarh loan Maximovici, arhiepiscop de Shanghai, Bruxelles şi San Fran- 
cisco, unul dintre ultimii adevăraţi apostoli (1896-1966) (s.v. 19 iunie / s.n. 02 iu- 
lie): 


https://www.academia.edu/43947740/Sf% C3% A2ntul_ ierarh loan Maximovici_arhiepisco 
de Shanshai Bruxelles %C5%9Fi San Francisco_unul dintre _ ultimii adev%C4% 83 
ra%C5%A3i apostoli 1896 _ 1966 _ 19 iunie 2 iulie 


https://archive.org/details/sfantul-ierarh-ioan-maximovici 


https://drive.google.com/file/d/1BnăXrpoXPSUSLo10uOLkviIGZpUtNDpDSt/view?usp=sha 

“Cine citeşte viaţa Sfântului loan Maximovici, nu se poate să nu-l îndrăgească şi 
să nu-l simtă pe sfântul foarte apropiat sufletului său. Mulţi dintre creştini îl 
consideră cel mai mare Sfânt contemporan. Eu l-aş numi pe Sfântul loan, 
Sfântul apostol Pavel al zilelor noastre şi aceasta pentru că a propovăduit cu 
mult curaj cuvântul lui Dumnezeu în foarte multe ţări: în Serbia, în Franţa, în 
Belgia, în Olanda, în China, în Filipine, în America. 


M-am rugat sfântului să mă învrednicească să ajung să mă închin la moaştele sale 
care se află într-o catedrală pe care a construit-o cu câţiva ani înainte de mutarea sa 
la Domnul. Şi Sfântul mi-a îndeplinit ruga. Ajunsă în San Francisco, am primit 
mult mai mult decât am cerut. Sfântul mi-a îndrumat paşii prin locuri dragi lui, în 
care nu speram să ajung, locuri despre care chiar şi creştinii care locuiesc acolo şi 
care vin des la această catedrală ştiu foarte puţin. 


Aşadar, într-o zi cam ploioasă, am pornit alături de un grup de români şi de un 
grup de pelerini ruşi prin San Francisco, pe urmele Sfântului loan Maximovici 
avându-l ca ghid pe ieromonahul Iacov, de la Catedrala Veche, acolo unde 
Sfântul a Slujit până la finalizarea lucrărilor la Catedrala Nouă. Aici, la 
Catedrala Nouă, am reîntâlnit atmosfera duhovnicească trăită în bisericile şi 
mănăstirile din Rusia. Pe lângă racla cu moaştele Sfântului loan creştinii se 
roagă şi la moaştele Sfântului loan din Tobolsk (rudă cu Sfântul loan 


Maximovici), Sfântului Gherman din Alaska, Sfântului lov de la Poceav şi a 
multor alţi sfinţi ruşi. 


Mare a fost bucuria să mă închin şi la o părticică din moaştele Sfântului 
Patriarh Tihon - unul din noii mucenici ruşi care au fost prigoniţi pentru cre- 
dința lor de către bolşevici. Am simţit nevoia să adresez o cerere specială 
Sfântului Tihon - să se roage înaintea Bunului Dumnezeu pentru ca întregul nostru 
Sinod să aibă puterea de a-L mărturisi pe Hristos cel Adevărat. 

După ce am participat la o mică Slujbă ţinută la racla Sfântului loan am coborât 
în cripta de la subsolul catedralei, acolo unde a fost mormântului sfântului. Aici 
părintele Iacov ne-a povestit mai multe minuni săvârşite de sfântul. Sub racla în 
care se află moaştele sale se pot trece bileţele cu nume, pe care sfântul le citeşte. 

Au venit odată două fete din Europa. Una dintre ele a scris un pomelnic, iar 
cealaltă nu a făcut acest lucru, deoarece nu credea că sunt citite. Seara i-a 
apărut Sfântul loan în vis şi a mustrat-o, spunându-i că citeşte absolut toate 
numele şi toate pomelnicele puse de închinători la racla sa. 


O altă întâmplare este legată de convertirea minunată a unei familii, soţ şi soţie. Ea 
d fost bolnavă de cancer şi s-a vindecat datorită rugăciunilor Sfântului loan. Şi 
pentru că a promis că dacă se va vindeca o să se boteze la Catedrala Sfântului 
Ioan a plecat cu soţul său spre San Francisco. Dar, în timpul călătoriei, soţul îi 
repeta continuu că el nu se va boteza, deşi atunci când au pornit la drum nu se 
pusese această problemă. Părintele care îi însoțea i-a spus soţiei să stea liniştită 
şi să aibă încredere în Sfântul loan. Ajuns la raclă, soţul — medic de profesie — a 
rămas impresionat de felul minunat în care arătau mâinile Sfântului. Nu îşi 
putea explica de ce mâinile nu Sunt putrezite. Aşa că S-a gândit să ceară o 
dovadă că relicvele pe care le vedea aparţin unui Sfânt, un semn ca Să se 
convingă de adevărul sfinţeniei şi de lucrarea harului. I-a fost dată şi această 


dovadă, apărându-i în icoană, chipul Sfântului ca şi cum ar fi fost real, 
mişcându-şi capul. Şi pentru că nu i-a venit să creadă acest lucru a mai cerut un 
Semn. Și, minune! Sfântul a scos mâinile din icoană şi l-a binecuvântat. Lăsând 
la o parte orice îndoială, medicul s-a botezat şi el şi, în prezent, Studiază teologia 
întrucât îşi doreşte să ajungă preot... 


Ne-am continuat apoi minipelerinajul poposind la aşezământul Sfântul Tihon, 
acolo unde Sfântul loan îşi avea chilia. Una din camere era transformată în biserică 
(cu altar, icoane şi chiar veşminte care au aparținut sfântului). 


Părintele Iacov ne-a arătat în primul rând icoana Maicii Domnului dătătoare de 
lapte, icoană la care sfântul se ruga atunci când era în China ca să-i trimită mâncare 
pentru orfanii săi (se ştie că în China sfântul a construit nu numai o catedrală, dar şi 
o casă pentru orfani). De câte ori se ruga Maicii Domnului, aceasta nu întârzia să-i 
răspundă. 


Apoi, părintele ne-a arătat câteva icoane care multă vreme au fost închise la 
culoare, astfel încât nu se puteau distinge chipurile reprezentate, dar cu timpul s-au 
curăţat. Cel mai emoţionant însă pentru mine a fost să ajung în chilia sfântului şi să 
mă „odihnesc” câteva clipe în scaunul în care sfântul îşi petrecea nopţile. Ştiam din 
viaţa sfântului că nu dormea niciodată, ci doar stătea într-un scaun. Chilia este 


foarte mică şi modestă. Are numai un birou, acest scaun şi câteva rafturi cu cărţi în 
foarte multe limbi, printre care şi în limba română. 


Pe unul din pereţii este fotografia părinților sfântului, Boris şi Glafira. Sfântul îi 
îndemna pe credincioşi să se roage pentru părinţii lui, promițând că la rândul său se 
va ruga mai mult pentru acel suflet. Lângă scaunul sfântului este un tablou 
reprezentându-l pe Sfântul loan, în picioare. I-am spus părintelui că-l simt foarte 
viu pe Sfântul loan în acea icoană. lar părintele zâmbind mi-a mărturisit că toţi 
pelerinii îi zic acelaşi lucru. 


Ultimul popas a fost la catedrala veche. Aici, o altă bucurie. Părintele Iacov ne-a 
făcut o rugăciune acoperindu-ne cu mantia de arhiereu a sfântului deasupra. 
Imediat după rugăciune ne-a explicat că au avut loc numeroase vindecări 
miraculoase ale celor care au beneficiat de acelaşi „tratament” ca şi noi. 


Însă cea mai impresionantă a fost povestea tinerei Sarah, care îşi duce cu multă 
răbdare crucea unei suferinţe copleşitoare. Starețul Iona, al unei mănăstiri închinată 
Sfântului loan Maximovici, l-a rugat odată pe părintele lacov să meargă cu mantia 
de arhiereu la fiica sa duhovnicească, Sarah. 


Această tânără de numai 16 ani fusese muşcată de o insectă şi, în urma infecţiei, 
paralizase complet. Din tot corpul, numai umerii îi mai putea mişca... După ce 
părinţii au acoperit-o pe Sarah cu mantia, aceasta a început imediat Să 
răspândească mireasmă, bună mireasmă ce a fost simțită de toţi cei din cameră. 


Starețul Ilona a fost într-atât de copleşit de emoție, încât rugăciunea a fost 
săvârşită numai de către Părintele Iacov. Şi povesteşte în continuare părintele 
Iacov: 


În momentul în care am citit din Sfânta Scriptură pe capul ei, Sarah ne-a zis de 
mai multe ori: 


- Pot să îndur asta. Pot să îndur asta. Pot să îndur asta. 


- Ce fel de suflet eşti?! Noi am venit să Slujim pentru tine, şi tu ne înveţi valoarea 
răbdării şi a suferinţei! 


Iar Sarah, la sfârşitul slujbei ne-a zis: 
- Dumnezeu mi-a dat această încercare, aşa să mă rog toată ziua! 


- Dacă-ai ştii ce ai spus, Sarah! Acesta ar trebui să fie scopul nostru al tuturor, 
rugăciunea neîntreruptă! 


Sfântul loan Maximovici a fost un mare rugător. 


(Raluca Tănăseanu - Din revista Presa Ortodoxă, nr. 3/2009) 


